แรงขายหุ้นใหญ่กด SET ปิดลบ 2.99 จุด โบรกฯคาดปรับฐานต่อ 1 สัปดาห์
แรงขายหุ้นใหญ่กด SET ปิดลบ 2.99 จุด โบรกฯคาดปรับฐานต่อ 1 สัปดาห์ โดยดัชนีปิดตลาดวันนี้ ที่ระดับ 1,785.44 จุด ลดลง 2.99 จุด หรือ 0.17% มูลค่าการซื้อขาย 7.38 หมื่นล้านบาท
7 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,785.44 จุด ลดลง 2.99 จุด หรือ 0.17% มูลค่าการซื้อขาย 7.38 หมื่นล้านบาท
10 หุ้นกดดัชนีวันนี้

ด้าน นายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในวันนี้เป็นการฟื้นตัวของการปรับฐาน แต่ยังคงปรับตัวลดลงไม่แล้วเสร็จ โดยช่วงเช้าเป็นการรีบาวด์หลังจากที่เมื่อวานนี้ (6 ก.พ.) ดัชนีฯมีการปรับตัวลดลงไปแรงมาก ซึ่งคาดว่าตลาดฯจะยังคงอยู่ในช่วงของการปรับฐานอีกประมาณ 1 สัปดาห์ ขณะที่สถิติการปรับฐานในอดีตเนื่องจากการพุ่งขึ้นอย่างรวดเร็วของดัชนีความเสี่ยงมักใช้เวลาราว 2-8 สัปดาห์
โดยในวันนี้เริ่มมีแรงซื้อเข้ามาเนื่องจากนักลงทุนมองเห็นภาพของตลาดเอเชีย, ยุโรป ปรับตัวเพิ่มขึ้น จึงเข้าลงทุน โดยส่วนใหญ่เลือกลงทุนในหุ้นขนาดเล็ก-กลาง เนื่องจากหลายๆตัวมีปัจจัยพื้นฐานที่ดี แต่ราคายังต่ำ
ทั้งนี้ คาดว่ากลุ่มโภคภัณฑ์ Underperform ในช่วงของการปรับฐาน เนื่องจากค่าเงินสหรัฐฯ ที่ยังแข็งค่าขึ้นกดดันต่อน้ำมันดิบและสินค้าโภคภัณฑ์ ขณะที่หุ้นกลุ่มการเงิน บริโภค และหุ้นขนาดกลางขนาดเล็ก มีโอกาสเคลื่อนไหวได้ดีกว่า
สำหรับแนวโน้มภาวะตลาดฯในวันพรุ่งนี้ (8 ก.พ.) คาดว่าตลาดฯยังคงอยู่ในช่วงของการปรับฐาน โดยคาดว่าหุ้นขนาดใหญ่ยังคงถูกแรงขายทำกำไรต่อ ขณะที่หุ้นขนาดเล็ก-กลาง จะมีแรงเข้าซื้อเก็งกำไร พร้อมให้แนวรับ 1,775 จุด แนวต้าน 1,796 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 5,011.25 ล้านบาท ปิดที่ 484 บาท ราคาไม่เปลี่ยนแปลง
IVL มูลค่าการซื้อขาย 3,333.30 ล้านบาท ปิดที่ 52.25 บาท ลดลง 1 บาท
AOT มูลค่าการซื้อขาย 2,469.31 ล้านบาท ปิดที่ 69 บาท ลดลง 0.25 บาท
BANPU มูลค่าการซื้อขาย 2,441.48 ล้านบาท ปิดที่ 21 บาท ลดลง 0.60 บาท
PTTGC มูลค่าการซื้อขาย 2,441.46 ล้านบาท ปิดที่ 91.75 บาท ลดลง 1.75 บาท
 
ตลาดหุ้นเอเชีย
